শূন্য (ব্যান্ড)

শূন্য বাংলাদেশের জনপ্রিয় অল্টারনেটিভ রক ব্যান্ডগুলোর মধ্যে একটি যা ২০০৭ সালে ঢাকায় গঠিত হয়। এ পর্যন্ত তাদের পাঁচটি একক এবং পাঁচটি মিশ্র অ্যালবাম মুক্তি পেয়েছে। তাদের প্রথম অ্যালবাম নতুন স্রোত ২০০৮ সালে এবং সর্বশেষ অ্যালবাম লটারি ২০১৭ সালে প্রকাশিত হয়।

গঠন ও প্রতিষ্ঠা
ভোকাল ইমরুল করিম এমিল ও লিড গিটারিস্ট শাকের রাজা মিলে ২০০৭ সালে ব্যান্ডটি গড়ে তোলেন। কিছুদিনের মধ্যে বেস গিটারিস্ট এন্ড্রু মাইকেল গোমেজ ও ড্রামার রাফাতুল বারী লাবিব তাঁদের সাথে যোগ দেন। একই বছর ফুয়াদ আল মুকতাদিরের বন্য অ্যালবামের প্রত্যাশা গানের মধ্য দিয়ে শূন্য ব্যান্ডের যাত্রা শুরু। ২০০৮ সালে রঙ নামক মিশ্র অ্যালবামে তাদের স্বপ্নঘুড়ি শিরোনামে একটি গান প্রকাশ পায়। সে বছরই তারা নতুন স্রোত নামে একক অ্যালবাম প্রকাশ করে। পরের বছর প্রকাশিত হয় শূন্যর দ্বিতীয় অ্যালবাম শত আশা। এই অ্যালবামের শত আশা গানটি ব্যাপক জনপ্রিয়তা পায় এবং ২০১১ ক্রিকেট বিশ্বকাপে গ্রামীণফোন গানটিকে আবহ সঙ্গীত হিসেবে ব্যবহার করে।

২০১১ সালেই শূন্য প্রকাশ করে তাদের তৃতীয় অ্যালবাম গড়বো বাংলাদেশ। ২০১২ সালে ঢাকা গ্ল্যাডিয়েটরস দলের থিম সংও গায় শূন্য। ২০১৪ সালে প্রকাশিত হয় তাদের চতুর্থ অ্যালবাম ভাগো। ২০১৫ ক্রিকেট বিশ্বকাপে চলো বাংলাদেশ গানটিতে কণ্ঠ দেয় দলটি। রবি প্রযোজিত দেশপ্রেমিকের গান শিরোনামের একটি গানেও কণ্ঠ দেয় তারা। সর্বশেষ ২০১৭ সালে প্রকাশিত হয় তাদের পঞ্চম অ্যালবাম লটারি। বাংলাদেশ জাতীয় ক্রিকেট দলকে তাদের আসন্ন ২০১৯ ক্রিকেট বিশ্বকাপে উৎসাহিত করার জন্য, তারা চলবে লড়াই গানটিও গেয়েছিল।

২০২১ সালে, শূন্য ১ জানুয়ারী বিবিয়া নামে একটি গান প্রকাশ করে এবং এটি দক্ষিণের গল্প এবং একজন জেলেকে ঘুম পাড়ানোর ঘুমপাড়ানি গান, যিনি তার মেয়েকে ঘুম পাড়ানোর আগে অপ্রত্যাশিত সমুদ্রে তার কাজের জন্য রওনা দিচ্ছেন। শূন্যের বেহুলা গানটি ২০ মার্চ প্রকাশিত হয় এবং এটি উত্তরের গল্প এবং গানটি শিব পুরাণ এবং মধ্যযুগীয় বাংলা মহাকাব্যের মনসামঙ্গল ধারার উপর ভিত্তি করে তৈরি।

সদস্য
ইমরুল করিম এমিল – ভোকাল, গিটার (২০০৭-বর্তমান)
শাকের রাজা – লিড গিটার (২০০৭-বর্তমান)
এন্ড্রু মাইকেল গোমেজ – বেস গিটার (২০০৭-বর্তমান)
রাফাতুল বারী লাবিব – ড্রাম (২০০৭-বর্তমান)
ইশমামুল ফরহাদ – লিড গিটার (২০১৬-বর্তমান)

ডিস্কোগ্রাফি
অ্যালবামগান নতুন স্রোত (২০০৮)  শত আশা (২০০৯)  গড়বো বাংলাদেশ (২০১১)  ভাগো (২০১৪)  লটারী (২০১৭) 

 গড়বো বাংলাদেশ (২০১১) 

 ভাগো (২০১৪) 

 লটারী (২০১৭) 

 পুরস্কার 
 মেরিল-প্রথম আলো পুরস্কার - শ্রেষ্ঠ ব্যন্ডের পুরস্কার (২০০৮)
 সিটিসেল-চ্যানেল আই মিউজিক অ্যাওয়ার্ড (২০০৯)
 সিটিসেল-চ্যানেল আই মিউজিক অ্যাওয়ার্ড (২০১১)

 তথ্যসূত্র 

বহিঃসংযোগ
 শুন্য ব্যন্ডের আলোকচিত্র – বিবিসি

বিষয়শ্রেণী:২০০৭-এ প্রতিষ্ঠিত সঙ্গীত দল
বিষয়শ্রেণী:বাংলাদেশী সঙ্গীত দল
বিষয়শ্রেণী:বাংলা ব্যান্ড
বিষয়শ্রেণী:বাংলা সঙ্গীত
বিষয়শ্রেণী:বাংলাদেশী রক সঙ্গীত দল
বিষয়শ্রেণী:২০০৭-এ বাংলাদেশে প্রতিষ্ঠিত